కె.ఆశన్న

కందుల ఆశన్న ( 1923 మే 11 – 2007 సెప్టెంబరు 23) తెలంగాణ రాష్ట్రానికి చెందిన న్యాయవాది, రాజకీయ నాయకుడు, మాజీ పార్లమెంట్ సభ్యుడు. 1957లో భారత జాతీయ కాంగ్రెసు పార్టీ తరపున ఆదిలాబాదు లోక్‌సభ నియోజకవర్గంనుండి 2వ లోక్‌సభకు పార్లమెంట్ సభ్యుడిగా ఎన్నికయ్యాడు.

 జననం - చదువు 
ఆశన్న 1923, మే 11న ఆదిలాబాదులో జన్మించాడు. తండ్రి పేరు కందుల నర్సింహులు. మాధ్యమిక విద్య అన్వరులు-లూమ్ పాఠశాలలో, కళాశాల విద్యను చాదర్ ఘాట్ కళాశాలలో చదివాడు. 1954లో ప్లీడర్ షిప్ డిప్లమా చేశాడు.

 వివాహం 
1946, మే 11న లక్ష్మిబాయితో వివాహం జరిగింది. వీరికి ఒక కుమారుడు, ఇద్దరు కూతుళ్లు.

 రాజకీయ ప్రస్థానం 
1957లో ఆదిలాబాదు లోక్‌సభ నియోజకవర్గం నుండి కాంగ్రెస్ అభ్యర్థిగా పోటిచేసిన ఆశన్న సి. మాధవరెడ్డిపై 5,912 ఓట్ల తేడాతో గెలుపొందాడు. ఆదిలాబాద్ నియోజకవర్గం నుంచి ఎంపీగా ఎన్నికైన రెండో వ్యక్తి ఆశన్నకు. భారత లోక్‌సభలో ఏకైక పదవీకాలం ఇది.

 పదవులు 
 1957లో 2వ లోక్‌సభకు ఆదిలాబాదు లోక్‌సభ నియోజకవర్గం లోక్‌సభ సభ్యులు.
 సంయుక్త కార్యదర్శి, హైదరాబాదు రెడ్డి హాస్టల్ (1944)
 ఉపాధ్యక్షులు, చాదర్ ఘాట్ కాలేజ్ సంఘం (1944)
 ప్రతినిధి, హైదరాబాదు లోని అన్ని విద్యార్థుల సంఘం (1945)
 కార్యదర్శి, తాలూకా కాంగ్రెస్ కమిటీ, ఆదిలాబాద్ (1948)
 ప్రతినిధి, హైదరాబాదు రాష్ట్ర కాంగ్రెస్ (1949)
 సభ్యులు, జిల్లా ఆహార మండలి (1951)
 సభ్యులు, వ్యవసాయ క్రయ విక్రయాల సంఘం (1950-53)
 కార్యదర్శి, భారత సమావేశ సోషల్ వర్క్ (1950-51 )
 సభ్యులు, హైదరాబాదు కేంద్రీయ పంపిణి సంస్థ (1952-53)
 సభ్యులు, తాలూకా కౌలు సంఘం (1952-54)
 సభ్యులు, భారత జాతీయ కాంగ్రెస్, 58 వ సమావేశాలు ఆదరణ కమిటీ ననల్ నగర్, హైదరాబాదు (1953)
 ప్రధాన కార్యదర్శి, జిల్లా కాంగ్రెస్ కమిటీ, ఆదిలాబాద్
 ఉపాధ్యక్షులు, జిల్లా సంఘం, ఆదిలాబాద్
 సభ్యులు, జిల్లా ప్రణాళిక, అభివృద్ధి సంఘం, ఆదిలాబాద్
 సంయుక్త కార్యదర్శి, ఆదిలాబాద్ బార్ అసోసియేషన్

 ఓట్ల వివరాలు  
ఆదిలాబాదు లోక్‌సభ నియోజకవర్గం ఎన్నికల ఫలితాలు
పోలైన ఓట్లు - 4,28,092,
 కె.ఆశన్న (భారత జాతీయ కాంగ్రెసు) 91,287
 సి.మాధవరెడ్డి 85,375

 మరణం 
ఆశన్న 2007, సెప్టెంబరు 23న మరణించాడు.

 మూలాలు 

వర్గం:2వ లోక్‌సభ సభ్యులు
వర్గం:1923 జననాలు
వర్గం:భారత జాతీయ కాంగ్రెస్ నాయకులు
వర్గం:ఆదిలాబాదు జిల్లా రాజకీయ నాయకులు
వర్గం:ఆదిలాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:ఆదిలాబాదు జిల్లా వ్యక్తులు
వర్గం:తెలంగాణ న్యాయవాదులు
వర్గం:2007 మరణాలు